Държавен вестник, бр. 62, 2018 г., стр. 35

БРОЙ  62	
Д Ъ Р Ж А В Е Н  В Е С Т Н И К 	
СТР.  35  
 5.2. Начин на плащане
Предвижда се плащането да се осъществи за период от 9 години, с примерно разпределение на плащания-
та, както следва:
Първа 
година
(2018)
Втора
година
(2019)
Трета
година
(2020)
Четвърта
година
(2021)
Пета
година
(2022)
Шеста
година
(2023)
Седма
година
(2024)
Осма
година
(2025)
Девета
година
(2026)
Сума за 
плащане
(млн. лв.) 
171
171
171
187
90
30
-
84
80
Таблица 7. Разпределение на плащанията по години.
Забележки:
1. Посоченото разпределение на финансовите средства по години е прогнозно и се допуска коригирането 
му в рамките на общата прогнозна максимална стойност съгласувано с Министерството на финансите и 
съгласно действащата в страната законова рамка в зависимост от изпълнението на етапите за реализиране 
на проекта.
2. Необходимите финансови средства за изпълнението на проекта ще бъдат предвиждани в хода на съста-
вянето на средносрочната бюджетна прогноза съобразно параметрите и сроковете за неговата реализация, 
заложени в договора за придобиване на техниката.
5.3. Източници на финансиране на проекта
Предлага се целево финансиране от централния бюджет за период от девет години, като основната 
част от необходимите финансови средства е включена в Закона за държавния бюджет за 2018 г., както и 
в актуализираната средносрочна бюджетна прогноза за периода 2019 – 2021 г.
5.4. Размер и валута на необходимите финансови средства
Необходимите финансовите средства, в зависимост от избрания начин за плащане (еднократно или разсрочено 
плащане), се очаква да бъдат от порядъка на 984 млн. лв. с ДДС, като разплащанията по договора за придобиване ще 
бъдат в евро (€) или в български левове.
6. ГАРАНТИРАНЕ РАЗВИТИЕТО НА НАЦИОНАЛНАТА ОТБРАНИТЕЛНА ИНДУСТРИАЛНА БАЗА НА 
РЕПУБЛИКА БЪЛГАРИЯ
Актуализираната стратегия за национална сигурност на Република България, приета с Решение на НС от 
14.03.2018 г., обн., ДВ, бр. 26 от 23.03.2018 г., регламентира политиките за финансова и икономическа сигурност, сред 
които са защитата и развитието на българската отбранителна, технологична и индустриална база. Използване на 
възможностите за осъществяване на интегрирани проекти в контекста на ЕС и НАТО. Активизиране на сътрудни-
чеството в двустранен формат за разработване на нови технологии и производство на съвременни продукти, свър-
зани с отбраната. Насърчаване на предприятията от българската отбранителна индустрия в усилията им по ква-
лификацията и преквалификацията на специализирани кадри със средно и висше техническо образование, а също и по 
развитието на научноизследователска и развойна дейност за нуждите на специалното им производство.
Съгласно чл. 165 от Стратегията приоритет на отбранителната политика е развитие на модерна от-
бранителна институция, основана на интегрирана система за ефективно управление на отбраната под граж-
дански и парламентарен контрол, като това изисква и увеличаване на участието ни в структури, програми и 
проекти съвместно с нашите съюзници и партньори в рамките на агенциите на НАТО, Европейската агенция 
по отбраната и реализация на програмата на ЕС за изследвания по сигурността и иновации; създаване на 
максимални възможности за включване на националната отбранителна технологична и индустриална база и 
изследователски/иновационни способности.
За да се гарантира развитието на националната отбранителна индустрия на Република България, при 
реализацията на проекта следва да бъде заложено изискване целият процес на строителство, монтиране на 
различните видове въоръжение и техника, както и техните изпитвания, на поне един от корабите, да бъдат 
извършени на територията на Република България.
7. ИНДУСТРИАЛНО СЪТРУДНИЧЕСТВО
Индустриалното сътрудничество цели увеличаване на способностите (или създаване на нови такива) на българ-
ската индустрия в областта на отбраната и сигурността за гарантиране на стратегическите интереси на Репу-
блика България.
Проектът предвижда всеки потенциален изпълнител да предложи проекти за индустриално сътрудничест-
во във всяка една от следните три области:
– изграждане на национални способности за логистична поддръжка на многофункционалните модулни па-
трулни кораби;
– дългосрочно коопериране с българската индустрия с цел развиване на индустриални и технологични спо-
собности в Република България;
– изграждане на способности в областта на сигурността и отбраната.
Най-важната от трите области е изграждането на национални способности за логистична поддръжка на 
многофункционалните модулни патрулни кораби, като целта е постигане на максимално възможното ниво (от 
икономическа и технологична гледна точка) на независимост при експлоатацията на корабите в Република Бъл-
гария. Това може да се постигне чрез:
– придобиване/изграждане на способности за изпълнение на основните прегледи на корабите;
– придобиване/изграждане на способности за ремонт на блокове, агрегати и детайли от комплектацията 
на корабите;